Bruger du mange penge på opvarmning af din bolig, eller har du et fritidshus uden mulighed for at få fjernvarme og gerne vil undgå den dyre el-varme, kan du med fordel overveje at investere i en varmepumpe. Det smarte ved en varmepumpe er, at den bruger varmen fra boligens omgivelser. Den henter groft sagt varmen fra jorden eller luften udenfor og bringer dem ind i hjemmet som f.eks. gulvvarme eller luft, der blæses direkte ind i den ønskede temperatur. Der findes forskellige typer af varmepumper, og når du overvejer hvilket system, du skal bruge, kan man overordnet sige, at der findes tre varianter af varmepumper, som hver især har deres fordele afhængig af, hvad der skal opvarmes.